stanford-oval/wikipedia huggingface dataset:
היידי אלברטסן
ביוגרפיה

אלברטסן נולדה בקופנהגן, עבודתה הראשונה הייתה בגיל 10 כשליחה ומחלקת עיתונים ולאחר מכן עבדה כשוטפת כלים במסעדה וכמוכרת בחנות ממתקים.
ב-1993 זכתה במראה השנה של עלית וכעבור שבוע עברה לגור במנהטן, במהלך שנות התשעים כיכבה במסלול תצוגות אופנה ברחבי העולם, בפרסומות לטלוויזיה, בפוסטרים ושלטי חוצות רבים והופיעה במגזינים ווג, קוסמופוליטן וספורטס אילוסטרייטד והייתה דוגמנית רשית של החברות לוריאל וויקטוריה'ס סיקרט ועבדה עבור רוברטו קוואלי וארמני.
בשנת 2000 הכתיר אותה מגזין בריאות ל"גוף השנה".
היא ביצאה הופעת אורח במספר סרטים וביניהם אוצר לאומי עם ניקולס קייג' וזולנדר.
היא שימשה כשופטת במספר תחרויות יופי ותחרויות דוגמנות בין היתר ב-1994 הייתה בין חבר השופטים בתחרות מראה השנה של עלית כשנה לאחר שזכתה והייתה שופטת בתחרויות ארציות של סוכנות עלית במספר מדינות הבוחרות את נציגות המדינה לתחרות מראה השנה הבינלאומית ובין היתר ב"מראה השנה של עלית-דנמרק" (Elite Model Look Denmark) וב-2005 הייתה שופטת בתחרות מיס תבל.
ב-2011 השתתפה בגרסה הדנית של תוכנית המציאות מאסטר שף.
היא למדה תקופה מספר קורסים במכללות בניו יורק ובבית ספר לעיצוב אופנה.
אלברטסן שימשה כדוברת של מספר ארגוני צדקה העוזרים לילדים.
מנחם סליי

| --- | --- |

הרב מנחם סליי, 2010
 לידה:  8 ביולי 1939 כ"ז בתמוז ה'תרצ"ט
 פטירה:  22 בספטמבר 2023 (בגיל 84) ז' בתשרי ה'תשפ"ד
 השכלה:  ישיבת כרם ביבנה  Theological College of Chicago  Jewish University of America
 תקופת הפעילות:  ? – 22 בספטמבר 2023 
 השתייכות:  הציונות הדתית
 בת זוג:  ברכה סליי
 אב:  אלברט (אברהם) סליי
 אם:  ריה סליי
 
 פרסים והוקרה:  פרס פדר מטעם אגודת A.O.J.S. עבור העבודה בפרויקט השו"ת. פרס ברלינר מטעם מרכז ארהרד לביטוח שבאוניברסיטת תל אביב עבור המחקר על הביטוח בהלכה ועל ההיסטוריה של ביטוח בקרב היהודים.
בפדיון הבן לבנו בכורו הרב ברוך סליי. הרב מנחם סליי עומד ומחזיק את בנו התינוק מצד ימין. הרב צבי יהודה הכהן קוק, 1968
הרב מנחם סליי בעבודה בפרויקט השו"ת
מנחם זלמן סליי (Mark Slae;‏ 8 ביולי 1939, כ"א בתמוז התרצ"ט – 22 בספטמבר 2023, ז' בתשרי תשפ"ד) היה רב, מחנך, חוקר ומראשוני פרויקט השו"ת, חיבר ספרים ומאמרים בהלכה ובמחשבת ישראל.
ביוגרפיה

נולד בשנת 1939 בשיקגו.
בצעירותו, היה פעיל בסניף המקומי של תנועת הנוער בני עקיבא כמדריך, קומונר ושליח. בעל תואר ראשון במתמטיקה ופיזיקה מאוניברסיטת רוזוולט (Roosevelt University) בשיקגו.
התנדב לשירות צבאי בסדיר ובמילואים, וכיהן במגוון תפקידים. במלחמת יום הכיפורים שירת כחובש בסיני.
בשנת 1963 נישא לברכה (לבית שטרן), ובשנת 1966, הזוג עלה לישראל והתגורר בבאר שבע עד לשנת 1968, אז עברו לעיר רחובות עד לשנת 1977, ולאחריה עברו להתגורר בירושלים ברובע היהודי בעיר העתיקה, שם שימש גם כרב סניף בני עקיבא המקומי במשך שנים רבות ושם התגורר עד לפטירתו.
בין השנים 1958-1960 למד בישיבת כרם ביבנה.
4 שנים לאחר מכן, הוסמך לרבנות בבית המדרש לרבנים Hebrew Theological College of Chicago. במקביל, הוסמך לרבנות גם מטעם ישיבת כרם ביבנה. בהמשך, סיים תואר שני MHL בספרות יהודית ב-Jewish University of America מטעם Hebrew Theological College of Chicago.
במהלך חייו, עסק במחקר תורני, בפיתוח פרויקט השו"ת, בהוראה וחינוך במכללה בירושלים ובמוסדות נוספים.
רבותיו כוללים את הרב חיים יעקב גולדוויכט, הרב צבי יהודה הכהן קוק, הרב אברהם שפירא, והרב אביגדר נבנצל.
קריירת הוראה

סליי לימד וחינך כמרצה בכיר במכללה ירושלים ב-1975–2006. שיעוריו עסקו בנושאים של תולדות עם ישראל, מחשבת ישראל, מדרש, הלכה ותנ"ך.
סליי שימש גם כמחנך וכמורה לתלמידות מחו"ל.
הגותו

תחומי עיסוקיו התורניים של סליי כוללים תנ"ך, הלכה, היסטוריה והגות יהודית.
מאמריו עוסקים בנושאים חדשניים ואקטואליים לאור ההלכה היהודית כגון: אקולוגיה, יחס לבעלי חיים, יחס לאוכלוסייה המבוגרת, שמירה על הבריאות בהלכה, ארץ ישראל בספרות ההלכתית, הביטוח בהלכה ועוד, כאשר חלק גדול מעבודותיו התורניות התבססו על פרויקט השו"ת. בנוסף, חינך לציונות ועודד עלייה לארץ ישראל.
פרויקט השו"ת

בשנת 1968 הצטרף סליי לצוות פרויקט השו"ת במכון ויצמן למדע (מוכר גם כמאגר היהדות הממוחשב) שם היה מראשוני הפרויקט, ביחד עם חתן פרס ישראל, פרופ' אביעזרי פרנקל בהמשך, עבר עם הפרויקט לאוניברסיטת בר-אילן.
פרויקט השו"ת הוא מהראשונים בעולם לדיגיטליזציה של טקסט שלם המשלב מנוע חיפוש המאפשר אחזור מידע מהמאגר על פי מילות חיפוש, והוא גם מאגר המידע הממוחשב הראשון של מקורות יהודיים תורניים, בדגש על ספרות הלכתית וספרי שאלות ותשובות (שו"ת).
בראשית הדרך, הצוות היה מצומצם ביותר, סליי היה אמון על הצד התורני של הפרויקט. הוא נדרש לתווך בין אנשי המחשב לבין הלקוחות ובהם רבנים, משפטנים ואנשי מדעי הרוח, כאשר הם לא היו בעלי ידע וניסיון בתחום המחשבים.
סליי היה מחלוצי המחקר התורני המבוסס על חיפוש דיגיטלי. חיבוריו עוסקים בנושאים מגוונים: הלכה, משפט עברי, היסטוריה, לימודי ארץ ישראל, חינוך, מוסר ואתיקה. הוא אף פרסם ספרים, מאמרים ונשא הרצאות בנושאים אלו בעברית ובאנגלית.
חיים אישיים

לרב מנחם סליי 9 ילדים ונכדים ונינים רבים.
בין בניו וחתניו של סליי: הרב ברוך סליי, רב פיקוד מרכז (מיל.) וראש מדרשת אוריה בגבעת שמואל והרב אביאל סליי, עורך במכון הלכה ברורה. חתנו הרב דוד טורנר ראש בית מדרש גבעת שמואל ור"מ בישיבת מעלה אליהו ובישיבת איתמר. חתנו הרב אפרים ידידיה ר"מ בישיבת איתמר. כלתו של הרב מנחם, הרבנית דנה סליי, היא ראש מדרשת הרובע. בנו ד"ר מרדכי סליי משמש כמנהל יחידת גסטרואנטרולוגיה לילדים במרכז רפואי הדסה. אשתו ברכה (לבית שטרן) קיבלה בשנת 2023 את אות יקיר העיר ירושלים.
פרסים

פרס פדר מטעם אגודת A.O.J.S. עבור העבודה בפרויקט השו"ת.
פרס ברלינר מטעם מרכז ארהרד לביטוח שבאוניברסיטת תל אביב עבור המחקר על הביטוח בהלכה ועל ההיסטוריה של הביטוח בקרב היהודים.
פרסומים > ספרים

הביטוח בהלכה: מחקר הלכתי-היסטורי על פי מקורות מתוך ספרות השאלות ותשובות ועוד, הוצאת איגוד חברות הביטוח בישראל, ת"א, תש"מ.
בטיחות הבניה בהלכה ע"פ דיני מעקה, בהוצאת מכון הרי פישל, ירושלים תשמ"ד.
ספר השו"ת שמיטה א - שמיטת קרקעות (עורך ראשי), בהוצאת קריית הישיבה בית אל בשיתוף פרויקט השו"ת, בית אל, תשמ"ו.
ספר השו"ת שמיטה ב - שמיטת כספים (עורך ראשי), בהוצאת קריית הישיבה בית אל בשיתוף פרויקט השו"ת, בית אל, תשמ"ז.
חיתו ארץ, הוצאת שם, ירושלים, תשמ"ח.
איסורי העישון בהלכה, הוצאת אחרי, ירושלים, תשמ"ח.
ספר השו"ת ציצית (עורך ראשי), בהוצאת קריית הישיבה בית אל בשיתוף פרויקט השו"ת, בית אל, תשמ"ט.
פרסומים > מאמרים

נושא השדים בספרות השו"ת, שנה בשנה, תשל"א.
המחשב בחקר התורה שבעל פה, תורה שבעל פה י"ד, תשל"ב.
הטיול בספרות השו"ת, המעין כרך ט"ז, תשל"ו.
עוד על הטיול בספרות השו"ת המעין י"ז), תשל"ז.
רש"י - מפרש או פוסק, המעין י"ז, תשל"ז.
נטיעה ושתילה בירושלים שבין החומות בזה"ז, נועם כ"א, תשל"ט.
לדמותו של השוטר במשך הדורות, תחומין א', תש"ם.
נטיעת ובניית עץ בחצר בית המקדש ובחצר בית הכנסת, נועם כ"ב, תש"ם.
שמחת בית השואבה, תחומין ב', תשמ"א.
מנהג המשפחה במקרי נישואין בין-עדתיים, נועם כ"ג, תשמ"א.
סדר העלאת הביכורים לירושלים, נועם כ"ד, תשמ"ב.
הפרישה מעבודה כחובת גיל במקורות היהדות, אסיא ט, תשמ"ג.
ענייני קריאת שמע וברכותיה בספרות השו"ת, ארשת ב, תשמ"ג.
חזרת ארון ברית ה' בבנין הבית השלישי, תחומין ה, תשד"מ.
חיוב האשה בתפילות שמונה-עשרה על פי ספרות השו"ת, ארשת ג, תשד"מ.
יום העצמאות כהמשך לפורים הקהילות, ארשת ד, תשד"מ.
קץ הגאולה במשנתם של רבותינו האחרונים, ארשת ה, תשמ"ה.
דיור ותנאי מגורים של זקן, תחומין ז, תשמ"ו.
שבת מעין עולם הבא, ארשת ו, תשמ"ז.
המזיק לעובר - סיכון העובר על ידי עישון, אסיא כרך י"ב, תש"ן.
הקמח המלא - אוכל טבעוני במקורות ההלכה, מכלול ג, תשנ"ב.
השפעת האסלאם על ההלכה, מחניים תשנ"ב.
חיוב הסיוע לנכרים ואיסור הפרת הסכם עימם, מפירות הכרם, תשס"ד.
Light for an Age of Confusion I
Light for an Age of Confusion II
Choueka, M.Slae, S.Spero, The Responsa Project Revisited, Proceedings of the Association of Orthodox Jewish Scientists, Feldheim Pub, Jerusalem N.Y, 1978
הערות שוליים

↑  Y. Choueka, A. Schreiber, M. Slae, The Responsa Project: Computerizain of Traditional Jewish Law, Legal and Legislative Information Processing, (B.Erez, ed.) Greenwood Press, 1978
↑  Amiel, Rabbi Moshe Avigdor, Ethics and Legality in Jewish Law, translated and edited from the Hebrew by Rabbi Menachem and Bracha Slae, Rabbi Amiel Library, Jerusalem, 1992., Ethics and Legality in Jewish Law, translated and edited from the Hebrew, Library, Jerusalem, 1992
↑  Rabbi Menachem Slae, translated from the Hebrew by Bracha and Menachem Slae, Insurance in the Halachah, Tel Aviv: the Israel Insurance Association, 1982
↑  הרב מנחם סליי, הביטוח בהלכה, באתר ספריית אוניברסיטת בר אילן (באנגלית)
↑  הרב מנחם סליי, בטיחות הבניה בהלכה, באתר אוצר החכמה
↑  הרב מנחם סליי, ספר השו"ת - שמיטת קרקעות, באתר אוצר החכמה
↑  הרב מנחם סליי, ספר השו"ת - שמיטת כספים, באתר אוצר החכמה
↑  הרב מנחם סליי, חיתו ארץ, באתר אוצר החכמה (באנגלית)
↑  הרב מנחם סליי, איסורי העישון בהלכה, באתר אוצר החכמה
↑  Rabbi Menachem Slae, Smoking and Damage to Health in the Halachah, Acharai Publications, Jerusalem, 1990
↑  הרב מנחם סליי, ספר השו"ת ציצית, באתר אוצר החכמה
↑  הרב מנחם סליי, פרישה מעבודה כחובת גיל, באתר המכון לחקר הרפואה ע"פ התורה
↑  Amiel, Rabbi Moshe Avigdor, translated and edited by Rabbi Menachem and Bracha Slae, the Rabbi Amiel, Light for an Age of Confusion II, Library, Jerusalem, 1996
אוויר מבוקר

אוויר מבוקר (באנגלית: Controlled Atmosphere) היא שיטה לאחסון פירות טריים וסחורה יבשה כגון גרעינים וקטניות, בה מפוקחים הריכוז של חמצן, פחמן דו-חמצני, וחנקן, כמו גם הטמפרטורה והלחות של חדר האחסון.
היסטוריה

בשנת 1821, גילה החוקר הצרפתי ז'אק אטיין ברארד (אנ'), שלפירות וירקות המאוחסנים ברמות חמצן נמוכות יש חילוף חומרים מופחת.
בשנת 1929. ערכו פרנקלין קיד וסיריל וסט מאוניברסיטת קיימברידג' שבאנגליה את המחקר הבסיסי בהבשלה וריקבון של פירות. מחקריהם הובילו לשימוש באוויר מבוקר בחדרי אחסון לפירות באנגליה כבר בשנות ה-30 של המאה ה-20.
חוקר נוסף בתחום היה פרופסור רוברט סמוק, חוקר מאוניברסיטת קורנל בארצות הברית, אשר ביקר באוניברסיטת קיימברידג' אצל קיד ווסט בסוף שנות ה-30. הוא חזר לניו יורק ובסוף שנות ה-30 החל לעסוק במחקר בתחום האוויר המבוקר. לסמוק הייתה מעבדה בתוך אסם ישן ליד האוניברסיטה, הניסויים שערך השפיעו רבות על השימוש באוויר מבוקר בכל רחבי ארצות הברית ואף בישראל.
בשנות ה-50 של המאה ה-20 הגיעה השיטה של אוויר מבוקר לארצות הברית וקנדה והשתמשו בה בעיקר לאחסון תפוחי עץ. באמצע שנות ה-50 החלו להשתמש במשאיות על מנת לאסוף פירות וירקות שנקטפו, דבר שאיפשר לגדל ולאסוף כמויות גדולות של סחורה, ויצר צורך להארכת חיי המדף של הסחורה. לצורך זה החלו להשתמש ברחבי ארצות הברית בחדרי אחסון גדולים עם אוויר מבוקר. לאחר מכן התפשט השימוש בשיטת האוויר המבוקר לכל העולם.
היסטוריה > בישראל

בישראל החלו להשתמש בשיטת אוויר מבוקר בשנות ה-60 של המאה ה-20, השיטה יובאה על ידי אריה זיו שלמד אותה מפרופסור סמוק באוניברסיטת קורנל בארצות הברית.
השימוש בחדרי אוויר מבוקר > פירות וירקות טריים

שיטת האוויר המבוקר נמצאת בשימוש בעיקר בטיפול בתפוחי עץ ואגסים, שם השילוב של טמפרטורה נמוכה ובקרה של אוויר מאפשרים לפירות הללו אחסון לטווח ארוך ללא פגיעה באיכותם. השיטה מעכבת את תהליכי ההבשלה והריקבון ללא פגיעה בטעם באמצעות הורדת כמות החמצן ועליית הפחמן הדו-חמצני והחנקן בחדר מקורר.
אטמוספירה רגילה מורכבת מ־78% חנקן, 21% חמצן ו-0.3% פחמן דו-חמצני. באוויר מבוקר מופחתת כמות החמצן ל־1.5-2% והוא מוחלף בחנקן ומעט פחמן דו-חמצני אשר נוצרים בפרי עצמו[דרושה הבהרה]. תחת אוויר מבוקר נשמרת האיכות והטריות של הפירות והירקות והאוויר המבוקר מאפשר לאחסן אותם למשך זמן של עד פי 2–4 מפרק הזמן הרגיל.
השימוש בחדרי אוויר מבוקר > סחורה יבשה

זרעים, קטניות, וזרעים של שמנים[דרושה הבהרה], מאופסנים בחדרי אחסון עם אוויר מבוקר בעיקר על מנת למנוע חדירה של מזיקים וחרקים. רוב החרקים אינם יכולים לשרוד ללא חמצן או בסביבה של מעל 30% פחמן דו-חמצני. טיפול כזה של אוויר מבוקר שנועד להיפטר ממזיקים יכול נמשך מספר שבועות בטמפרטורה נמוכה מתחת ל-15°C. תהליך חיטוי של סחורות יבשות נמשך לפחות 15 ימים ודורש תנאי סביבה של לחות מתחת ל־13% בשילוב של מעל 35% פחמן דו-חמצני בטמפרטורה של 15°C‏.
הערות שוליים

↑  https://ecommons.cornell.edu/bitstream/handle/1813/18508/Smock_Robert_M_1986.pdf?sequence=2
↑  The Top 10 Breakthroughs in Food Science in the Past 75 Years, www.ift.org
↑  John M. Love, Robert Smock and the Diffusion of Controlled Atmosphere Technology in the U.S. Apple Industry, 1940-1960, 1988-08
↑  CA storage has become staple of the fruit industry, Fruit Growers News (באנגלית אמריקאית)
↑  Cohen, Rachel D. (2018-11-26). "Thanks To Science, You Can Eat An Apple Every Day". NPR (באנגלית). נבדק ב-2022-08-30.
↑  Controlled Atmosphere Storage - an overview | ScienceDirect Topics, www.sciencedirect.com
↑  Yu Cao, Kangkang Xu, Xiaoye Zhu, Yu Bai, Wenjia Yang, and Can Li *, Role of Modified Atmosphere in Pest Control and Mechanism of Its Effect on Insects, ‏2019
| --- | --- |
בקרת זהויות :  NKC: ph1010649 
תפוחים אדומים וירוקים
גד אביגדורוב

| --- | --- |
גד אביגדורוב
גד אביגדורוב
 לידה:  1890 ברדיצ'ב, האימפריה הרוסית האימפריה הרוסית
 נהרג:  9 באוגוסט 1936 (בגיל 46 בערך) מצפה ארץ ישראל
 תאריך עלייה:  1906
 צאצאים:  אברהם אביגדורוב 
 השתייכות:  השומר
 תפקידים בשירות
 שומר
 פעולות ומבצעים
 מאורעות תר"פ, המרד הערבי הגדול
 תפקידים אזרחיים
 חלוץ
 
קברו של גד אביגדורוב בחלקת השומר בבית הקברות בכפר גלעדי
גד אביגדורוב (1890 (ה'תרנ"א) - 9 באוגוסט 1936) היה מאנשי "השומר".
חייו

גד אביגדורוב בן נחמה וגדליה, נולד בשנת 1890 בברדיצ'ב שבאוקראינה (אז בתחומי האימפריה הרוסית).
בשנת 1906, בתחילת ימי העלייה השנייה, עלה לארץ ישראל והוא בן 15 בלבד. נענה לקריאתו של פרופ' בוריס שץ "לכבוש את הסתתות בירושלים", עבודה שהייתה באותה התקופה בעיקר של ערבים. יחד עם אלכסנדר זייד ומשה אינגברמן הוא החל לעבוד בסיתות, מלאכה שאותה הם למדו אצל פרופ' שץ, שזה עתה הקים את "בצלאל" ופתח בו קורס להנדסה וציור לקבוצת סתתים. בימים הם עבדו בבניין ובערבים ביקרו בשעורים ב"בצלאל". כעבור זמן הצטרפו אל החבורה אנשים נוספים שיחד איתם היוו את אחת הקומונות הראשונות בארץ ואולי הראשונה שבהן, היא קומונת "ירושלים החדשה". החבורה חייתה חיים פשוטים ומלאי אחווה. הם התגוררו בצריף עץ שעמד בחצר הגדולה של כנסיית החבשים. שם גם קיימו אספות ופגישות פועלים. החבורה התמסרה לארגון סניף מפלגת "פועלי ציון" בירושלים וארגון פועלי הבניין שמנה אז כ-70 חברים.
בשנת 1907 עבר חלק מחברי הקומונה לסג'רה (אילניה) להקים את "השומר". אביגדורוב הגיע גם הוא כעבור זמן קצר, ואחר כך הועבר לשמירה במלחמיה (מנחמיה). כעבור שנה נשלח למסחה (כפר תבור) עם קבוצת חברים, להכשרה חקלאית אצל האיכרים, זאת במטרה להתיישב בעתיד במושבות שומרים על גבולות הארץ. הם עזרו לארבעת השומרים שכבר היו במושבה ויחד איתם, בפקודת יהושע חנקין, עלו וכבשו את אדמת ה"זבּיח", היא האדמה הגובלת עם בית הספר החקלאי כדורי של היום. באחד הימים, נשלח אביגדורוב ל"כיבוש השמירה" ברחובות, ולאחר קרב עם הערבים נפצע קשה. בימי שלטון המנדט, רבים מהשומרים התגייסו למשטרה הבריטית. בשל מיומנותו ואומץ לבו היה אביגדורוב בין הראשונים שוועד "השומר" שלח לז'נדרמריה (משטרה). את שירותו עשה בגליל.
אביגדורוב שמר עוד במקומות רבים, אך כעבור זמן, בעצם ימי מלחמת העולם הראשונה, הוא חזר למסחה, המקום שבו התרכזו חברי "השומר" והתכוננו להתיישבות, ועלה יחד עם ארבע משפחות נוספות להתיישב באדמות "חמארה" שבגליל העליון, שם הקימו את קיבוץ השומרים "בר-גיורא" (כפר גלעדי).
אחרי המאורעות (1919-1920), עזב גד את כפר גלעדי (מחמת לחץ המשפחה) והתיישב במצפה. מטרתו הייתה לעבוד בה כאיכר ולקיים בה חיי משפחה. במצפה הוא גידל יחד עם אשתו רחל (1897–1984) את ארבעת ילדיו. אולם את עברו כשומר לא שכח, וכאשר הגיעו ימי מאורעות חזר לנשקו ולשמירה ושימש כמבקר השמירה במושבה. ב-9 באוגוסט 1936, תקפו ערבים את המושבה, אביגדורוב שעמד על משמרתו בעמדה הצפונית מערבית של מצפה (עד היום ניתן לראותה בקצה המושבה), נפגע מכדור שפילח את גולגולתו והוא נהרג במקום.
בנו של גד, אברהם אביגדורוב, שנלחם במלחמת העצמאות, זכה באות גיבור ישראל על גבורתו בתקיפת שיירת הנשק הערבית בקריית מוצקין.
ראו גם

על בנו אברהם אביגדורוב
זכויות להט"ב במדינות ברית המועצות לשעבר

| --- | --- |

ברית המועצות לשעבר
 מעמד בחוק:  חוקי ב-13 כלל המדינות, פלילי באוזבקיסטן וטורקמניסטן (עונש: 2-3 שנות מאסר)
 טרנסג'נדריות:  ישנה הכרה בשינוי מגדר ב-11 מדינות, אין הכרה בארמניה, טורקמניסטן, אזרבייג'ן ורוסיה
 שירות צבאי:  לסביות, הומוסקסואלים וביסקסואלים מוצהרים רשאים לשרת ב-6 מתוך 15 צבאות המדינות. אין איסור מפורש לשירות צבאי ברוסיה אם כי קיימת מדיניות אל תשאל, אל תספר בלתי כתובה. טרנסג'נדרים מוצהרים רשאים לשרת באסטוניה בלבד
 הגנה מפני אפליה:  ישנה הגנה מוחלטת מפני אפליה על רקע נטייה מינית ב-4 מדינות (אסטוניה, ליטא, גאורגיה, מולדובה) ואיסור חלקי באוקראינה ולטביה
 זכויות משפחה
 הכרה בזוגיות חד־מינית:  אין הכרה בזוגיות חד-מינית באף אחת מכלל המדינות מלבד באסטוניה מאז 2016 ולטביה מאז 2022 כהסכם קוהביטציה
 אימוץ:  אין הכרה באימוץ על ידי זוגות חד-מיניים באף אחת מכלל המדינות מלבד באימוץ חורג באסטוניה מאז 2016 ומשותף מאז 2024
 
 הצבעה על הצהרת האו"ם:  7 מדינות הצביעו בעד, 5 נמנעו ו-3 התנגדו (תמכו בהצעה הנגדית מטעם סוריה)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) במדינות ברית המועצות לשעבר מוגדרות כמוגבלות באופן רחב. פעילות הומוסקסואלית מוגדרת כחוקית בכלל מדינות ברית המועצות לשעבר מלבד אוזבקיסטן וטורקמניסטן, בהן קיום פעילות הומוסקסואלית נושא עונש מאסר של עד 2–3 שנים. עם זאת, מאז ה-1 בינואר 2016, באסטוניה, זוגות חד-מיניים החלו להיות מוכרים לראשונה תחת הסכם קוהביטציה המעניק את אותן ההכרות המשפטיות שזמינות לזוגות הטרוסקסואלים, בין היתר אימוץ חורג של בן או בת הזוג, מלבד הזכות להינשא וגישה לאימוץ משותף. בכך, הפכה אסטוניה למדינה הפוסט-סובייטית הראשונה שהחלה להכיר בזוגיות חד-מינית.
ביוני 2018, בית הדין האירופי לצדק פסק כי מדינות החברות באיחוד האירופי (בהן המדינות הבלטיות) חייבות להעניק לזוגות חד-מיניים נשואים, כאשר לפחות אחד מבני הזוג הוא אזרח האיחוד האירופי, זכויות תושבות מלאות והכרה בחופש התנועה שלהם.
ב-11 בינואר 2019 קבע בית המשפט העליון בליטא (אנ') כי יש להעניק לבני זוג חד-מיניים היתרי שהייה במדינה. מאז, הצעת חוק להכרה בהסכם קוהביטציה בין בני אותו המין תלויה ועומדת בסיימאס. הכרה מסוג זה עבור זוגיות חד-מינית החלה להיות נוכחת לראשונה בלטביה מאז ה-1 ביוני 2022 לאחר שב-12 בנובמבר 2020, בית המשפט החוקתי של המדינה (אנ') קבע כי חוקת לטביה (אנ') חייבת להעניק לזוגות חד-מיניים את ההטבות וההכרות המשפטיות שמעניק החוק הלטבי לזוגות נשואים בני המין השני, ונתן לבית המחוקקים והנבחרים הלטבי, הסאימה, עד 1 ביוני 2022 לחוקק חוק שמכיר באיחוד אזרחי בין זוגות חד-מיניים. בדצמבר 2021 קבע בית המשפט העליון שאם הסאימה לא יעביר את החקיקה לפני המועד האחרון ב-1 ביוני, זוגות חד-מיניים יהיו רשאים לפנות לבית משפט עבור הכרה בזוגיות שלהם וקבלת זכויות והטבות דומות לזוגות נשואים. לבסוף, הסאימה לא הצליח לאשר את החקיקה הנדרשת עד למועד האחרון. בעקבות זאת, מקרה האיחוד החד-מיני הראשון בלטביה הוכר על ידי בית המשפט המחוזי לעניינים מנהליים ב-30 במאי 2022.
היסטוריה > שלטון סטלין: 1933–1953

ב-1933 הממשלה הסובייטית, תחת שלטונו של יוסיף סטלין, הפלילה מחדש קיום פעילות הומוסקסואלית. ב-7 במרץ 1934 נוסף סעיף 121 לקוד הפלילי, עבור ברית המועצות כולה, שאסר במפורש הומוסקסואליות גברית, עם עונש של עד חמש שנות עבודת כפייה בכלא למורשעים. עם זאת, לא היו חוקים פליליים לגבי הומוסקסואליות נשית (לסביות). בתקופת המשטר הסובייטי, משקיפים מערביים האמינו שבין 800 ל-1,000 גברים נכלאו מדי שנה על רקע סעיף 121. הסיבה המדויקת לחקיקת ההפללה של פעילות הומוסקסואלית עדיין נותרה במחלוקת מסוימת.
מספר היסטוריונים ציינו כי בתקופה זו החלה התעמולה הסובייטית לתאר הומוסקסואליות כסימן לפשיזם, וכי סעיף 121 עשוי להוות כלי פוליטי פשוט לשימוש נגד מתנגדי המשטר, ללא התייחסות למה היא נטייתם המינית בפועל, ועבור חיזוק ההתנגדות הרוסית לגרמניה הנאצית, שהפרה את הסכמה עם רוסיה.
הממשלה הסובייטית עצמה אמרה מעט מאוד בפומבי על השינוי בחוק, ונראה כי מעטים היו מודעים לכך שהוא קיים. בשנת 1934, הקומוניסט הבריטי הארי ווייט כתב מכתב ארוך לסטלין בו גינה את הסעיף, ואת מניעיו הפוגעניים בו הציב עמדה מרקסיסטית נגד דיכוי הומוסקסואלים כמיעוט חברתי, והשווה הומופוביה לגזענות, שנאת זרים וסקסיזם. עם זאת, מכתבו לא נענה רשמית.
כמה שנים מאוחר יותר ב-1936, הגיב קומיסר המשפטים העממי ניקולאי קרילנקו בפומבי לגבי תכליתו של הסעיף הפלילי האנטי-הומוסקסואלי באומרו:
"אז מי הם עיקר האנשים שלנו במקרים מסוג זה? הם מעמד הפועלים? לא! אלה חוליגנים חסרי מעמד. חוליגנים חסרי מעמדות, בין אם משרירי החברה, או משרידי מעמד המנצלים. אין להם לאן ללכת. אז הם לוקחים - פדרסטים (אנ'), יחד איתם, לידם. בתירוץ הזה, בחוליגניזם הסודי המסריח הזה מתרחש גם סוג אחר של פעילות - פעילות אנטי-מהפכנית".
ראו גם

זכויות להט"ב באוקיאניה
זכויות להט"ב באירופה
זכויות להט"ב באמריקה
זכויות להט"ב באסיה
זכויות להט"ב באפריקה
זכויות להט"ב באיחוד האירופי
זכויות להט"ב בחבר העמים הבריטי
זכויות להט"ב במזרח התיכון
הערות שוליים

↑  Parliament Passes Cohabitation Act; President Proclaims It | News | ERR, web.archive.org, ‏2015-11-30
↑  ERR, Court: Adoption by same-sex couple must be entered in register, ERR, ‏2017-02-22 (באנגלית)
↑  ERR, Supreme Court: Registered Partnership Act part of Estonia's legal order, ERR, ‏2018-04-10 (באנגלית)
↑  "Same-sex spouses have EU residence rights, top court rules". BBC News (באנגלית בריטית). 2018-06-05. נבדק ב-2021-11-20.
↑  Emerging Europe Staff, Lithuania — A Recognised And Popular Centre of Outsourcing, Emerging Europe, ‏2016-04-22 (באנגלית בריטית)
↑  Seimas Approves the Proposal on “Cohabitation Agreements” as Alternative to Partnership Law, LGL, ‏2017-05-31 (באנגלית אמריקאית)
↑  LETA, Latvian Saeima does not pass Civil Union Law, Baltic News Network - News from Latvia, Lithuania, Estonia, ‏2022-06-02 (באנגלית אמריקאית)
↑  Court legally recognizes same-sex relationship for the first time in Latvia, eng.lsm.lv (באנגלית)
↑  Dan Healey, Masculine Purity and "Gentlemen's Mischief": Sexual Exchange and Prostitution between Russian Men, 1861-1941, Slavic Review 60, 2001, עמ' 233–265 doi: 10.2307/2697270
↑  D. Healey, Homosexual Existence and Existing Socialism: New Light on the Repression of Male Homosexuality in Stalin's Russia, GLQ: A Journal of Lesbian and Gay Studies, 2002
↑  Donald J. West, Richard Green, Sociolegal Control of Homosexuality: A Multi-Nation Comparison, Springer Science & Business Media, 1997-10-31, ISBN 978-0-306-45532-2. (באנגלית)
1 2  Resource Information Center: Russia | USCIS, www.uscis.gov, ‏2015-10-14 (באנגלית)
↑  Workers World Oct. 7, 2004: Can a homosexual be a member of the Communist Party?, web.archive.org, ‏2012-07-11
↑  Workers World Oct. 7, 2004: Can a homosexual be a member of the Communist Party?, web.archive.org, ‏2012-07-11
↑  A History of Homophobia | The St. Petersburg Times | The leading English-language newspaper in St. Petersburg, web.archive.org, ‏2014-03-08
↑  Barshay, Jill J. (1993-02-10). "Russia's Gay Men Step Out of Soviet-Era Shadows". The New York Times (באנגלית אמריקאית). ISSN 0362-4331. נבדק ב-2023-01-21.
1 2  Barshay, Jill J. (1993-02-10). "Russia's Gay Men Step Out of Soviet-Era Shadows". The New York Times (באנגלית אמריקאית). ISSN 0362-4331. נבדק ב-2021-11-28.
↑  Russian Gay History, community.middlebury.edu
↑  Soviet Homophobia |, web.archive.org, ‏2012-09-11
גאורגי צ'יצ'רין
במאי הקולנוע סרגיי אייזנשטיין
הסופר יבגני חריטונוב (אנ') שהפיץ ספרות להט"ב באופן בלתי חוקי בברית המועצות
תעשיית הנשק

תעשיית הנשק או תעשייה ביטחונית היא קבוצת עסקים חובקי עולם, המייצרים ומוכרים כלי נשק, ציוד וטכנולוגיה צבאית. חברות הנשק עוסקות במחקר ופיתוח, הנדסה, ייצור ותמיכה בציוד ובמתקנים צבאיים. לתעשיית הנשק מוצרים רבים, החל מכלי נשק ותחמושת, עבור במערכות מיגון, וכלה במערכות מחשב, תקשוב ואלקטרואופטיקה תומכות לחימה. מוצרים אופייניים כוללים נשק קל (רובים, מקלעים ואקדחים), תחמושת, ארטילריה, טילים, כלי טיס צבאיים, כלי שיט צבאיים (בהם ספינות מלחמה וצוללות), כלי רכב צבאיים (בהם טנקים, רכב קרבי משוריין ורכב שטח), אמצעי הנדסה קרבית, מערכות מכ"ם, מערכות לוחמה אלקטרונית ומערכות לוחמת סייבר.
המכון הבינלאומי לחקר השלום בסטוקהולם (SIPRI) מתעד את היקפה של תעשיית הנשק העולמית. על פי דיווחי המכון, בשנת 2012 ההוצאות על הצטיידות צבאית בעולם היו 1.8 טריליון דולר, וסך המכירות של חברות הנשק הסתכמו ב-395 מיליארד דולר. המדינות שייצאו את כמויות הנשק הגדולות ביותר היו ארצות הברית, רוסיה, צרפת, הרפובליקה העממית של סין, גרמניה, וחמש היבואניות הגדולות ביותר היו הודו, ערב הסעודית, הרפובליקה העממית של סין, איחוד האמירויות הערביות ופקיסטן.
לרוב המדינות המתועשות יש תעשיית נשק המיועדת לכוחות הצבא של המדינה. בחלק מהמדינות תעשיית הנשק מספקת נשק קל ותחמושת גם לאזרחים. חלק מהנשק הקל משמש לפעילות פלילית. כיום קיימים בעולם כ-875 מיליון רובים ואקדחים.
קיים קשר הדוק בין ממשלות של מדינות לבין תעשיית הנשק. הממשלות מעורבות בקנייה ומכירה של כלי נשק, תחמושת ופריטים צבאיים אחרים. כמו כן קיים קשר בין גורמים פוליטיים, מפקדים צבאיים וסוחרי נשק. קשר זה כונה על ידי נשיא ארצות הברית דווייט אייזנהאואר בשם הקומפלקס הצבאי-תעשייתי.